《惜春长句》
宋代·葛绍体

去年花开春日和，行嗅香蕊攀柔柯。
今年花开烟雨愁，坐见落英填污沟。
世事翻覆故应尔，天工卷舒亦如此。
曷不长教四时好，却令二月春草草。
墙头锦红一花梢，人间雪白几鬓毛。
东家儿女喜斗妍，西邻老妇羞頺颜。
亦有对酒高阳徒，零落山丘空画图。
悲来乎，悲来乎，
花开花落胡为乎。把住东风聊自娱，
明年晴雨知何如。

作者简介：宋台州天台人，居黄岩，字元承。师事叶适。有《四书述》、《东山诗选》。